Žebokšta
54°56′31″ š. pl. 24°55′8″ r. ilg.﻿ / ﻿54.94194°š. pl. 24.91889°r. ilg.﻿ / 54.94194; 24.91889 Žebokšta – ežeras Lietuvoje, Širvintų rajone, 5 km į rytus nuo Musninkų. Ežero ilgis iš šiaurės rytų į pietvakarius – 1,14 km, plotis – iki 0,25 km. Altitudė 100,7 m. Krantai aukštoki. Rytinėje pakrantėje stūkso miškas, kitose pakrantėse plyti pievos, vietomis apaugę krūmais. Iš šiaurės rytų į pietvakarius ežerą prateka Žebokštos upė (Musės intakas, atitekantis iš Bartkuškio ežero). Šalia įsikūrę Kaimynų ir Bartkuškio kaimai. Vakarinėje pakrantėje veikia kaimo turizmo sodyba.